recursal/SuperWikiNEXT-32B huggingface dataset:
Ο **Κούρτ Νίλσεν** (*λατινικό αλφάβητο : Kurt Nielsen*) (19 Νοεμβρίου 1930 - 11 Ιουνίου 2011) [2] ήταν Δανός παίκτης της αντισφαίρισης. Γεννήθηκε στην Κοπεγχάγη και είναι ο μόνος Δανός παίκτης της αντισφαίρισης που έχει παίξει ποτέ σε τελικό απλού σε ένα τουρνουά Γκραντ σλαμ. Ήταν νο 7 στους άντρες στον κόσμο το 1953.

Ο Νίλσεν έφτασε στον τελικό του απλού του Γουίμπλεντον στο 1953 χάνοντας από τον Βικ Σέιξας και το 1955 χάνοντας από τον Τόνι Τρέιμπερτ. Πριν από αυτό, κέρδισε το απλό των αγοριών στο Γουίμπλεντον το 1947 νικώντας τον Σβεν Ντάβινσον. Εκτός από τις επιτυχίες του στο Γουίμπλεντον, κέρδισε τα απλά των αγοριών στο Ρολάν Γκαρός και έφθασε σε προημιτελικούς στο γαλλικό ανοιχτό (δύο φορές) και στο Αμερικάνικο όπεν.

Με την Άλθια Γκίμπσον ο Νίλσεν κέρδισε το διπλό μεικτό του Αμερικανικού όπεν το 1957, οπότε έγινε ο πρώτος Δανός που κέρδισε ποτέ ένα τίτλο Γκραντ σλαμ ενώ ήταν φιναλίστ στο Γουίμπλεντον του 1958. Στο Πρωτάθλημα αντισφαίρισης Ανατολικής Μεσογείου το 1954 ήταν πρώτος στο απλό, και δεύτερος στο διπλό με συμπαίκτη τον Λάζαρο Στάλιο. Κατά τη διάρκεια της μακράς του σταδιοδρομίας κέρδισε περίπου 30 διεθνείς τίτλους, έπαιξε 96 αγώνες στο Κύπελλο Ντέιβις για τη Δανία (με 53-43 ρεκόρ) και κατέχει το ρεκόρ σαν αυτός που κέρδισε τα περισσότερα δανικά πρωταθλήματα τένις (συνολικά 50). Ο Νίλσεν έγινε επαγγελματίας το 1960 και έπαιξε στις αντίστοιχες διοργανώσεις.

Μετά τη λήξη της σταδιοδρομίας του, ο Νίλσεν κατείχε πολλές αξιόλογες θέσεις σε κορυφαίες διεθνείς ενώσεις αντισφαίρισης, καθώς ήταν επόπτης και διαιτητής σε πολλά Γκραντ σλαμ. Ήταν σχολιαστής της δανικής εκδοχής του τηλεοπτικού καναλιού Eurosport μέχρι τα τέλη του 2006.
Ο Νίλσεν είναι ο παππούς του Δανού αθλητή της αντισφαίρισης Φρέντερικ Νίλσεν ο οποίος είναι ο δεύτερος Δανός που κέρδισε ένα τουρνουά Γκραντ σλαμ στο απλό των ανδρών του Γουίμπλεντον το 2012.

Παραπομπές
----------

1. ↑  *ITF website*.
2. ↑  *Κύπελλο Ντέιβις*.
3. ↑  sporten.tv2.dk/tennis/article.php/id-40690871:dansk-tennislegende-er-d%C3%B8d.html.
4. ↑  "Trabert is Seeded Top", *The Sydney Morning Herald*, 16 September 1953.
5. ↑  *Ελευθερία, Φύλλο: 7/9/1954, Σελίδα: 4*
6. ↑  «Rosewall Downs Kurt Nielsen.». *The Canberra Times (ACT : 1926 - 1995)* (ACT: National Library of Australia): σελ. 32. 15 September 1960. .
7. ↑  Femte sæt, b.dk 17. februar 2011 (Δανικά)
8. ↑  F. Løchte tættere på Wimbledon Αρχειοθετήθηκε 2012-03-19 στο Wayback Machine. tv2.dk 20. juni 2007 (Δανικά)
Το **Ντερέκιοϊ** (τουρκικά: Dereköy· βουλγαρικά: Дерекьово *Ντερέκιοβο*) είναι χωριό της επαρχίας Σαράντα Εκκλησιών στη δυτική Τουρκία και ένα από τα τρία χερσαία συνοριακά σημεία διέλευσης μεταξύ Βουλγαρίας και Τουρκίας. Βρίσκεται στον ορεινό όγκο Στράντζα, 20 χλμ βόρεια από το κέντρο των Σαράντα Εκκλησιών.

Ιστορία
-------

Τον 19ο αιώνα το Ντερέκιοϊ ήταν βουλγαρικό χωριό στον καζά του Κιρκλάρελι (Σαράντα Εκκλησιές) που με τη σειρά του βρισκόταν στο Βιλαέτι της Αδριανούπολης. Το 1873, το χωριό αποτελούνταν από 360 νοικοκυριά με 1684 Βούλγαρους. Μετά τον Ρωσο-Οθωμανικό Πόλεμο του 1877–1878, οι πρώτες οικογένειες από το Ντερέκιοϊ μετανάστευσαν στο Ραζγκράντ και στο Τουτρακάν στη νέα κυρίαρχη Βουλγαρία. Σύμφωνα με στατιστικά στοιχεία που παρείχε ο Λιούμπομιρ Μίλετιτς, το Ντερέκιοϊ είχε περίπου 150 νοικοκυριά και 634 κατοίκους το 1900, οι οποίοι ήταν όλοι χριστιανοί Βούλγαροι..

Μετά το ξέσπασμα του Βαλκανικού Πολέμου το 1912, 16 εθελοντές από το Ντερέκιοϊ πολέμησαν στα Μακεδόνο-Αδριανουπολίτικα εθελοντικά στρατιωτικά σώματα του βουλγαρικού στρατού. Μετά το ξέσπασμα του Β' Βαλκανικού Πολέμου, όταν ο τουρκικός στρατός ανακατέλαβε την ανατολική Θράκη, ολόκληρος ο βουλγαρικός πληθυσμός του Ντερέκιοϊ διέφυγε στη Βουλγαρία.

Παραπομπές
----------

1. ↑  *Македония и Одринско. Статистика на населението от 1873 г.* Македонски научен институт (deutsch: Makedonien und Regieon Edirne. Bevölkerungsstatistik von 1873; Makedonisches wissenschaftliches Institut, Sofia, 1995, Seite 32–33.
2. ↑  Ljubomir Miletitsch: *Разорението на тракийскитeѣ българи презъ 1913 година* (bulg. Razorjawaneto na trakijskite balgari prez 1913 godina), Verlag Balgarski Bestseller, Sofia, 2003, S. 297, (ISBN 954-9308-14-6)
3. ↑  *Македоно-одринското опълчение 1912-1913 г. Личен състав*, Bulgarischer Zentralarchiv, Sofia, 2006, S. 842.
Ο **Κουρτ Μπένκερτ** (*λατινικό αλφάβητο: Curt Benckert*) (8 Αυγούστου 1887 - 28 Νοεμβρίου 1950), ήταν Σουηδός πρωταθλητής της αντισφαίρισης. Ήταν αθλητής του συλλόγου *KLTK, Στοκχόλμης*.

Ο Μπένκερτ έλαβε μέρος στους Ολυμπιακούς αγώνες του 1912 στη Στοκχόλμη εκπροσωπώντας τη Σουηδία. Στο απλό αποκλείστηκε στον πρώτο γύρο από τον Αυστριακό Άρθουρ Ζμπόρζιλ με 3-1. Στο διπλό αντρών με συμπαίκτη τον Βόλμαρ Μποστρόμ έφτασαν στα προημιτελικά όπου αποκλείστηκαν από τους Αυστριακούς Άρθουρ Ζμπόρζιλ και  Φέλιξ Πέιπες όπου στη συνέχεια κατέκτησαν το ασημένιο μετάλλιο. Στο διπλό σε κλειστό γήπεδο με συμπαίκτη πάλι τον Βόλμαρ Μποστρόμ αποκλείστηκαν πάλι στα προημιτελικά από το Βρετανικό δίδυμο.

Παραπομπές
----------

1. ↑  sok.se/idrottare/idrottare/c/curt-benckert.html.
2. 1 2 3 4 5  «Ο Μπένκερτ στους Ολυμπιακούς αγώνες». Αρχειοθετήθηκε από το πρωτότυπο στις 2 Σεπτεμβρίου 2011. Ανακτήθηκε στις 14 Οκτωβρίου 2017.
3. ↑  Curt Benckert - Sveriges Olympiska Kommitté
Η **Ντουμπράβκα Τόμσιτς Σρεμπότνιακ** (σλοβενικά: *Dubravka Tomšič Srebotnjak*, γενν. 7 Φεβρουαρίου 1940) είναι Σλοβένα πιανίστα και δασκάλα μουσικής. 

Γεννήθηκε στο Ντούμπροβνικ, της Κροατίας, που ήταν μέρος του Βασιλείου της Γιογκοσλαβίας και σε πολύ μικρή ηλικία ξεκίνησε να κάνει ιδιαίτερα μαθήματα πιάνου. Στη συνέχεια γράφτηκε σε Μουσικό Σχολείο της Λουμπλιάνας για να φοιτήσει τέλος στη Μουσική Ακαδημία Σλοβενίας υπό την καθοδήγηση του Ζόρα Ζάρνικ. Ακολούθως και μετά από προτροπή του σπουδαίου Χιλιανού πιανίστα Κλαούντιο Αράου, σε ηλικία 12 ετών, πηγαίνει στις Ηνωμένες Πολιτείες και το 1957 γράφεται στη Σχολή Τζούλιαρντ της Νέας Υόρκης.

Στο μουσικό σχολείο της Νέας Υόρκης φοίτησε στο πλευρό του Αλεξάντερ Ουνίνσκι και της Κάθριν Μπέικον. Σε κάποιο ρεσιτάλ που έδωσε στο New York Town Hall την άκουσε ο Άρθουρ Ρούμπινσταϊν και της πρότεινε να κάνουν μαζί ιδιαίτερα μαθήματα, κάπου γύρω στη δεκαετία του 1950. Η Τόμσιτς έγινε ένας από τους πιο σημαντικούς μαθητές του Ρούμπινσταϊν. Γυρίζοντας στη Σλοβενία ξεκίνησε να διδάσκει στη Σλοβενική Μουσική Ακαδημία μέχρι και το 1967. Αργότερα η καριέρα της άλλαξε πορεία κι έγινε πιανίστα κονσέρτων ενώ σε πολλές περιπτώσεις την καλούσαν ως κριτική σε διάφορους διαγωνισμούς. Τα κονσέρτα της λάμβαναν χώρα σε διεθνές επίπεδο έχοντας πάει σε πολλές χώρες της Ευρώπης, της Ασίας, της Βόρειας Αμερικής, στην Αυστραλία και στην Αφρική. Οι ζωντανές ερμηνείες της πρέπει να ξεπερνούν τις 3.500, εκ των οποίων οι 20 ηχογραφήθηκαν, ενώ έχουν κυκλοφορήσει και 70 CD.

Για τις καλλιτεχνικές της και παιδαγωγικές της προσπάθειες έχει λάβει αρκετές τιμές και βραβεύσεις. Το 1961 έλαβε βραβείο στο διαγωνισμό Ferruccio Busoni International Piano Competition, έναν χρόνο αργότερα έλαβε βραβείο και από το Prešeren Fund Award και το 1975 από το Prešeren Award. Από το 1995 είναι τιμώμενο μέλος της Φιλαρμονικής της Σλοβενίας. Μερικοί από τους πιο διαπρεπείς μαθητές της ήταν ο Χίνκο Χάας, η Μάγδα Μάρτινιτς, η Σόνια Πάχορ, η Λιντία Στάνκοβιτς, ο Μίχα Χάας και η Ναταλία Σάβερ, μεταξύ άλλων. Είναι παντρεμένη με τον Σλοβένο συνθέτη Αλός Σρεμπότνιακ κι έχουν αποκτήσει κι έναν γιο, τον Μάρτιν Σρεμπότνιακ, ο οποίος είναι σκηνοθέτης του κινηματογράφου.

Παραπομπές
----------

1. ↑  *CONOR.SI*. 9527139.

Εξωτερικοί σύνδεσμοι
--------------------

* Πολυμέσα σχετικά με το θέμα  Dubravka Tomšič Srebotnjak στο Wikimedia Commons
* Official Homepage with Biography and Reviews Αρχειοθετήθηκε 2019-12-31 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 26223009
* **Europeana**: agent/base/57451
* LCCN: n90643742
* ISNI: 0000 0001 1440 1145
* GND: 134540956
* SUDOC: 172280370
* BNF: cb16267611k (data)
* BIBSYS: 2117914
* MusicBrainz: d4bd3e3e-c662-4d01-b068-4826809cc8cb
* NLA: 35908187
* NKC: xx0086406

 |

 |
Η **Μπόλουσπορ** είναι τουρκικός ποδοσφαιρικός σύλλογος. Ιδρύθηκε στις 28 Απριλίου 1965 και εδρεύει στην πόλη Μπόλου (ελλ. Βιθύνιον). 

Αγωνίζεται στην Πρώτη Κατηγορία Τουρκίας και την αγωνιστική περίοδο 2009-10 κατέκτησε την 9η θέση από τις 22 ομάδες που αγωνίστηκαν. Προπονητής της είναι ο Ερμίν Σεμεργιόγλου και πρόεδρος ο Μουσταφά Ουγκούρ. Τα χρώματα της ομάδας είναι το κόκκινο και το άσπρο. Το γήπεδο της είναι το Μπόλου Ατατούρκ χωρητικότητας 8.881 θέσεων. 

Το 1966-67 αγωνίστηκε στη δεύτερη κατηγορία Τουρκίας, το 1970 προβιβάστηκε στην πρώτη και το 1972-73 στη Σούπερ Λιγκ κατακτώντας την τρίτη θέση. Υποβιβάστηκαν στην Πρώτη Κατηγορία και στη συνέχεια στη δεύτερη. Το 1975 έχασε στα προκριματικά του κυπέλλου UEFA από την Ντιναμό Βουκουρεστίου. 

Το 2007 κατέκτησε το πρωτάθλημα της δεύτερης κατηγορίας και προβιβάστηκε ξανά στην πρώτη όπου αγωνίζεται μέχρι σήμερα. Το 1981 κατέκτησε το Κύπελλο Τουρκίας (ποδόσφαιρο ανδρών).

Παραπομπές
----------

1. 1 2 3  «Tarihçe - Boluspor Klübü». *boluspor.org.tr*. Ανακτήθηκε στις 12 Νοεμβρίου 2021.
2. 1 2  «BEYPİLİÇ BOLUSPOR - Kulüp Bilgileri TFF». *www.tff.org*. Ανακτήθηκε στις 12 Νοεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη Ιστοσελίδα της Μπόλουσπορ
Το **Κράις Φέλιν** (*Viljandi kreis*, *Феллинский уезд*) ήταν μία από τις εννέα διοικητικές υποδιαιρέσεις του Κυβερνείου της Λιβονίας της Ρωσικής Αυτοκρατορίας. Ευρισκόταν στο βόρειο τμήμα του κυβερνείου (στη σημερινή νότια Εσθονία). Πρωτεύουσά του ήταν το Βιλγιάντι (*Φέλιν*). Τα εδάφη του Κράις Φέλιν αντιστοιχούσαν στο μεγαλύτερο μέρος της σημερινής Κομητείας του Βιλγιάντι, καθώς και τμήματα των κομητειών της Γιάρβα, της Γιόγκεβα και της Βάλγκα.

Δημογραφία
----------

Κατά την περίοδο της Απογραφής της Ρωσικής Αυτοκρατορίας του 1897, το Κράις Φέλιν είχε πληθυσμό της τάξεως των 99.747 κατοίκων. Εξ'αυτών, το 97.1% ομιλούσαν εσθονικά, το 1.8% γερμανικά, το 0.5% ρώσικα, το 0.3% γίντις, το 0.1% λετονικά και το 0.1% ρομάνι ως μητρική τους γλώσσα.

Παραπομπές
----------

1. ↑  «Portaal "Eesti mõisad" - Sinu teejuht mõisamaailma». Mois.ee. Ανακτήθηκε στις 8 Ιανουαρίου 2014.
2. ↑  «Демоскоп Weekly - Приложение. Справочник статистических показателей». Demoscope.ru. Ανακτήθηκε στις 8 Ιανουαρίου 2014.
**Κολλοειδές** – στη χημεία – χαρακτηρίζεται το ομογενές μίγμα που περιέχει μικροσκοπικά σωματίδια μιας χημικής ουσίας ομοιόμορφα διασκορπισμένα μέσα σε μια άλλη και που παραμένουν *μη αναμίξιμα*. Τα σωματίδια αυτά ονομάζονται μικύλλια (micelles).

Σε ένα διάλυμα (ηλεκτρολύτη ή όχι), τα υπό διασκόρπιση σωματίδια (άτομα ή μόρια) έχουν μέγεθος της τάξης των 10-7 cm. Στο κολλοειδές το μέγεθος των μικυλλίων είναι από 10-7 έως 10-5 cm (1 - 100 nm) που σχηματίζουν δομή κολλοειδή (sol) ή πηκτή (gel) που δεν διέρχεται μέσα από κυτταρικές μεμβράνες. Παρά ταύτα παραμένουν διασκορπισμένα, μη παρασυρόμενα από τη βαρύτητα, έτσι ώστε να καθιζάνουν, παραμένοντας έτσι αιωρούμενα. Σε αντίθεση, επίσης, με τα διαλύματα, τα κολλοειδή εμφανίζουν σκέδαση στο φως.

Τα σωματίδια του κολλοειδούς μπορεί να είναι στερεά ή υγρά (σταγονίδια) ή ακόμα και αέρια (φυσαλίδες). Όπως και τα διαλύματα, υπάρχουν κολλοειδή τα οποία έχουν ως μέσο διασποράς και διασπειρόμενη ουσία και στις τρεις φάσεις (στερεό, υγρό, αέριο), με εξαίρεση αυτή που και οι δύο φάσεις είναι αέριες. Χαρακτηριστικά παραδείγματα κολλοειδών είναι:

* Σύννεφα και ομίχλη: Μέσο διασποράς αέριο, διασπειρόμενη ουσία υγρό (κολλοειδές αερόλυμα).

* Καπνός: Μέσο διασποράς αέριο, διασπειρόμενη ουσία στερεό (κολλοειδές στερεό αερόλυμα).

* Γαλάκτωμα: Μέσο διασποράς υγρό, διασπειρόμενη ουσία υγρό (π.χ. γάλα)

* Μαργαρίτης (κοιν. μαργαριτάρι): και τα δύο μέσα στερεά.

  

Τα κολλοειδή είναι πολύ συνηθισμένα στην έμβια ύλη, π.χ. στα κύτταρα όπου οι μεγάλες επιφάνειες είναι πολύ σημαντικές για τις χημικές αλλαγές που συντελούνται εκεί.

Πηγές
-----

* Θ. Π. Χατζηιωάννου "Αναλυτική Χημεία", Αθήνα, 1971.
* Πανεπιστήμιο Akron, Τμήμα Χημείας.[*νεκρός σύνδεσμος*]

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Καταστάσεις της ύλης |
| --- |
|  |
| Απλές καταστάσεις της Ύλης | 
* Στερεό
* Υγρό
* Αέριο
 |
|  |
| Σύνθετες καταστάσεις της Ύλης | 
* Κολλοειδή (Γαλάκτωμα · Αιώρημα)
* Υγροί Κρύσταλλοι
* Ατμός (Υγρός ατμός · Ξηρός ατμός)
* Υπερκορεσμένο ρευστό
* Υπέρψυχρο υγρό
 |
|  |
| Άλλες μορφές ύλης | 
* Πλάσμα
* Συμπύκνωμα Bose-Einstein
* Αστέρας νετρονίων
* Μαύρη τρύπα
 |
|  |
| Αλλαγή Φάσης | 
* Πήξη / Τήξη
* Εξαέρωση (εξάτμιση · βρασμός) / Συμπύκνωση (υγροποίηση)
* Εξάχνωση / Απόθεση
* Ιονισμός / Ανασυνδυασμός
 |
|  |
| Ιδιότητες | 
* Συμπιεστότητα
* Ρευστότητα
* Ιξώδες
* Υγρασία (ξηρότητα)
 |

 |
**Ντερσού Ουζαλά** (ρωσικά: Дерсу Узала, άλλος τίτλος στις Η.Π.Α. : Ο Κυνηγός) είναι ο τίτλος βιβλίου του 1923 του Ρώσου εξερευνητή Βλαδίμηρου Αρσένιεφ, όπου αφηγείται τις αποστολές στη λεκάνη του ποταμού Ούσουρι στη Σιβηρία. Είναι το όνομα ενός κυνηγού (περ. 1850-1908) της φυλής Νανάι ο οποίος ήταν οδηγός της εξερευνητικής ομάδας του Αρσένιεφ κατά το διάστημα 1902-1907, και τους έσωσε από τη λιμοκτονία και το κρύο. Ο Αρσένιεφ τον περιγράφει ως έναν εξαιρετικό άνθρωπο.

Το 1907 ο Αρσένιεφ κάλεσε τον Ντερσού να μείνει στο σπίτι του στο Χαμπάροφσκ καθώς η όραση του Ντερσού δεν του επέτρεπε πια να ζήσει ως κυνηγός. Την Άνοιξη του 1908, ο Ντερσού αποχαιρέτησε τον Αρσένιεφ και επέστρεψε στο σπίτι του στο Κράι Πριμόρσκι όπου και πέθανε.

4142 Ντερσού Ουζαλά είναι το όνομα ενός αστεροειδούς (που ανακαλύφθηκε το 1981), ο οποίος ονομάστηκε προς τιμήν του Ντερσού.

Εξωτερικοί σύνδεσμοι
--------------------

* Dersu Uzala info

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7162159477879627990004

 |

 |
Ο **μπαστναζίτης** (αγγλ. *bastnäsite*) είναι ανθρακικό / φθοριούχο ορυκτό των σπανίων γαιών δημητρίου, υττρίου και λανθανίου. Οφείλει το όνομά του στο ορυχείο Bastnäs (περιοχή Västmanland) της Σουηδίας όπου πρωτοεντοπίστηκε. Το όνομα "μπαστναζίτης" αναφέρεται, στην πραγματικότητα, σε τρία ορυκτά, ανάλογα με το ποια από τις σπάνιες γαίες υπερτερεί κάθε φορά στη σύστασή του: Έτσι υφίσταται ο μπαστναζίτης-Ce, μπαστναζίτης-La και ο μπαστναζίτης-Y. Οι διαφορές των τριών ορυκτών είναι ανεπαίσθητες από πλευράς ορυκτολογικών ιδιοτήτων και συνήθως απαντούν μαζί, με τον μπαστναζίτη-Ce να υπερτερεί ποσοτικά. Μαζί με τον μοναζίτη αποτελεί το κυριότερο ορυκτό του δημητρίου αλλά και του ευρωπίου (ποσοστό μέχρι 0,1%).

Εμφάνιση, παραγενέσεις
----------------------

Απαντά συνήθως σε υδροθερμικές αποθέσεις, είναι όμως γνωστές και πρωτογενείς εμφανίσεις του σε εκρηξιγενή πετρώματα, εντός γρανιτών, αλκαλικών συηνιτών και καρμπονατιτών. Απαντά και εντός μεταμορφωμένων πετρωμάτων (μεταμορφώσεις επαφής), ενώ είναι σπάνιες οι εμφανίσεις του ως ορυκτού διείσδυσης σε ιζηματογενείς αποθέσεις.

Σχετίζεται με αλλανίτη, δημητριίτη, παριζίτη, φθορίτη, αλβίτη, μοναζίτη, ανάλκιμο, χαλαζία, βαρύτη, ζιρκόνιο, γαληνίτη και αρκετά ορυκτά των σπανίων γαιών.

Απαντά σε πολλά σημεία της Γης. Αξιόλογα κοιτάσματά του υπάρχουν στη Σουηδία, το Εσκή Σεχίρ στην Τουρκία, το Αφγανιστάν, το Πακιστάν, τη Μαδαγασκάρη, το Μπουρουντί, την Τανζανία, τη Ζάμπια, την περιοχή Ariege στη Γαλλία, την Εσωτερική Μογγολία (Κίνα), τα Ουράλια όρη στη Ρωσία, τις ΗΠΑ (Κολοράντο, Νέο Μεξικό, Καλιφόρνια) και το Mont Saint Hilaire του Καναδά. Δεν έχει αναφερθεί ύπαρξή του στην Ελλάδα.

Σημειώσεις
----------

1. ↑  Αναφέρεται στο δημητριούχο ορυκτό

Πηγές
-----

* Handbook of Mineralogy[*νεκρός σύνδεσμος*]
* Mindat.org
* Galleries.com
* Webmineral.com

Δείτε επίσης
------------

* Κατάλογος ορυκτών

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2
«Κοσέι ο αιώνιος», έργο του Iwan Bilibin.
Στους ρωσικούς μύθους και γενικότερα στη σλαβική μυθολογία, ο **Κοσέι** (ρωσ. *Коще́й*, πολων. *Kościej*) είναι ένας μοχθηρός γέρος με τρομακτική εμφάνιση που κυνηγάει νεαρές γυναίκες. Στα παραμύθια, είναι επίσης γνωστός ως **Κοσέι ο Αθάνατος**. Το όνομά του παρουσιάζει ομοιότητες σε πολλές σλαβικές γλώσσες, ενώ η κοινή ρίζα "kost" (кость, kość), που σημαίνει *οστό*, ίσως φανερώνει την αναπαράσταση του Κοσέι ως σκελετοειδούς ύπαρξης.

Στα ρωσικά παραμύθια, είναι ημίθεος ή πανίσχυρος θνητός μάγος που κερδίζει την αθανασία διατηρώντας τη φλεγόμενη ψυχή στην ακρη μιας βελονας που ειναι κλεισμένη μέσα σε ένα αβγό. Το αβγό βρίσκεται μέσα σε μια πάπια, η πάπια μέσα σε ένα λαγό, ο λαγός μέσα σε ένα σεντούκι, ενώ το σεντούκι είναι θαμμένο κάτω από μια βελανιδιά, που θεωρείται ιερό δέντρο, στο μυστηριώδες νησί Μπουγιάν μέσα στη Μεγάλη Θάλασσα.

Ταξιδεύει με ένα πολεμικό άτι που έχει το χάρισμα της διορατικότητας ή παίρνοντας ο ίδιος τη μορφή ανεμοστρόβιλου. Είναι διαβόητος επειδή αρπάζει γυναίκες, μανάδες και νεαρές κοπέλες και τις κρατάει φυλακισμένες σε διάφορα μέρη. Απάγει ακόμα και τη Μοράνα, θεότητα του θανάτου, με την οποία αναπτύσσει μια σχέση αγάπης και μίσους. Αυτή είναι που μαθαίνει από τον ίδιο για το μυστικό της αθανασίας του και την τοποθεσία που κρύβει την ψυχή του κι έτσι αναδεικνύεται σε κάθε διαφορετικό μύθο ο κεντρικός ήρωας της ιστορίας. Αν καταφέρει και αποκτήσει το αβγό, έχει υποχείριό του τον Κοσέι, ο οποίος αρχίζει να εξασθενεί, αρρωσταίνει και χάνει τις μαγικές του ικανότητες. Αν το αβγό σπάσει, μόνο τότε ο Κοσέι θα πεθάνει.

Εξωτερικοί σύνδεσμοι
--------------------

* Encyclopedia Mythica Online

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σλαβική μυθολογία |
| --- |
|  |
| Κύριες θεότητες | 
* Βέλες
* Γιαρίλο
* Μοράνα
* Νταζβόγ
* Περούν
* Ράντεγκαστ
* Σβάντεβιτ
* Σβαρόγ ή Σβάροζιτς
* Τρίγκλαβ
 |  |
|  |
| Μυθικές φιγούρες | 
* Κοσέι
* Λιμπούσε
* Μπάμπα Γιαγκά
* Ζόρια
 |
|  |
| Πλάσματα | 
* Αλκονόστ
* Γκαμαγιούν
* Ρουσάλκα
* Σίριν
* Σισίγκα
 |

 |
Για άλλες χρήσεις, δείτε: Κοζτζάκ.

Το **Κοζτζάκ** (σλαβομακεδονικά: Козјак (βοήθεια·πολυμέσα)‎) είναι ένα βουνό στα σύνορα μεταξύ Βόρειας Μακεδονίας και Σερβίας. Βρίσκεται βορειοανατολικά του Κουμάνοβο. Η υψηλότερη κορυφή είναι η Βιρόνι στα 1284 μέτρα.

Κατά τη διάρκεια του Μακεδονικού Αγώνα, των Βαλκανικών Πόλεμων και του Α΄ Παγκοσμίου Πολέμου, οι Σέρβοι εθελοντές πολέμησαν για την ανεξαρτησία της περιοχής από τους Τούρκους, τους Αλβανούς και τους Βούλγαρους. Στον Β΄ Παγκόσμιος Πόλεμος το Κοζτζάκ καταλήφθηκε από τους Τσέτνικ του Ντράζα Μιχαήλοβιτς. Εκεί έγιναν πολλές μάχες μεταξύ του Λαϊκού Απελευθερωτικού Στρατού της Μακεδονίας και των υποστηρικτών της Ναζιστικής Γερμανίας και των συνεργατών τους Βουλγαρίας και Κροατίας.

Το Κοζτζάκ είναι διάσημο για το Μοναστήρι του Προχόρ Πτσίνισκι.

Παραπομπές
----------

1. ↑  Jovan Đokić. «Katalog planina Srbije». PSD Kopaonik Beograd. Αρχειοθετήθηκε από το πρωτότυπο στις 18 Μαΐου 2011.

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Ο **Ναμπίλ Ελ Ζαρ**, γεννημένος στις 27 Αυγούστου 1986, είναι Γαλλομαροκινός ποδοσφαιριστής, που αγωνίζεται ως μέσος στην Πριμέρα Ντιβιζιόν, για τη Λας Πάλμας.

Γεννημένος στη γαλλική πόλη Αλές από μαροκινούς γονείς, ο Ελ Ζαρ αγωνίζεται στην ισπανική Λας Πάλμας. Μπορεί να αγωνιστεί με την ίδια ευχέρεια ως πλάγιος μέσος και ως δεύτερος επιθετικός.

Καριέρα
-------

Ο Ελ Ζαρ ξεκίνησε την ποδοσφαιρική του καριέρα από την τοπική ομάδα της πόλης που γεννήθηκε την OAC Alès το 1996. Από εκεί μετακινήθηκε στη Νιμ Ολιμπίκ το 1999 και το 2004 πήγε στη Σεντ Ετιέν. Τον Οκτώβριο του 2006 πηγαίνει στη Λίβερπουλ Φ.Κ. χωρίς ακόμα να παίξει ούτε ένα αγώνα επαγγελματικού πρωταθλήματος στη Γαλλία. Στην Πρέμιερ Λιγκ έκανε την πρώτη του εμφάνιση στις 29 Νοεμβρίου 2006, τις δύο πρωτες σεζόν όμως αγωνίστηκε ελάχιστα με την ομάδα τη σεζόν 2008-09 κάνει 15 συμμετοχές και στο τέλος της σεζόν το συμβόλαιο του με τη Λίβερπουλ Φ.Κ. ανανεώνεται για 3 χρόνια μετά όμως από μια σεζόν με ελάχιστες συμμετοχές ξανά, παραχωρήται δανεικός στον ΠΑΟΚ για ένα χρόνο με δυνατότητα αν ικανοποιήσει το καλοκαίρι του 2011 να μετακινηθεί μόνιμα στην ομάδα της Θεσσαλονίκης για τα επόμενα τρία χρόνια. Ο ΠΑΟΚ δεν θα κάνει τελικά χρήση της ρήτρας, ο Ελ Ζαρ μένει ελεύθερος από τη Λίβερπουλ Φ.Κ. και υπογράφει έτσι 2ετές συμβόλαιο συνεργασίας με την ισπανική Λεβάντε.

Εθνική ομάδα
------------

Αν και γεννήθηκε στη Γαλλία ο Ναμπίλ Ελ Ζαρ επέλεξε να αγωνιστεί με τα χρώματα της πατρίδας τον γονιών του, το Μαρόκο. Ωστόσο, έχει εκπροσωπήσει τη Γαλλία σε επίπεδο Εθνικής Παίδων. Ο Ελ Ζαρ έπαιξε στο Παγκόσμιο Πρωτάθλημα Νέων του 2005, με το Μαρόκο και πήγε ως τα ημιτελικά της διοργάνωσης, όπου ηττήθηκε με σκορ 3-0 από τη Νιγηρία.
Σύμφωνα με τα αρχαία Κινεζικά αρχεία, τις γλώσσες Μπουγιό, Κόγκουριο, Ντόνγκιε, Όκτζο, Μπέκτζε και Γκοτζόσον ήταν παρόμοιες η μία με την άλλη, αλλά πολύ διαφορετική από τις τουνγκουζικές γλώσσες. Μπορεί να υπάρχει ένα χάσμα μεταξύ αυτών των **κογκουριοϊκών γλωσσών** και των γλωσσών Χαν, σχηματίζοντας δύο κλάδους της κορεανικής γλωσσικής οικογένειας.[1] Η γλώσσα Γιε-Μεκ μπορεί να είναι προγονική για τις κογκουριοϊκές γλώσσες ή για μερικές από αυτές. Ωστόσο, όλες οι κογκουριοϊκές γλώσσες δεν είναι επαρκώς μελετημένες. 

Μερικές θεωρίες προτείνουν ότι τα ιαπωνικά ανήκουν στις κογκουριοϊκές γλώσσες και έτσι θα σχηματιζόταν ιαπωνικό–κογκουριοϊκό κλάδο. Αλλά τα τοπωνυμικά στοιχεία δείχνουν ότι πιθανόν να προηγήθηκε μόνο από ιαπωνικές γλώσσες.[2]

Δείτε επίσης
------------

* Ιστορία της κορεατικής γλώσσας
* Παλιά Κορεατικά
* Γλώσσες Χαν

Παραπομπές
----------

1. ↑  Νέοι Kyun -, 2005.
2. ↑  Vovin, Alexander (2013). «From Koguryo to Tamna: Slowly riding to the South with speakers of Proto-Korean». *Korean Linguistics* **15** (2): 222–240.
Τα **Νομισματικά και δημοσιονομικά κριτήρια Ευρώ** (γνωστά ως **Κριτήρια του Μάαστριχτ**) είναι με κριτήρια τα οποία τα μέλη της Ευρωπαϊκής Ένωσης πρέπει να πληρούν ώστε να εισέλθουν στο τρίτο στάδιο της Οικονομικής και Νομισματικής Ένωσης και να υιοθετήσουν το Ευρώ ως νόμισμα του. 

Τα τέσσερα βασικά κριτήρια, τα οποία στην πραγματικότητα περιλαμβάνουν πέντε κριτήρια, όπως το «δημοσιονομικό κριτήριο», συνίστανται τόσο σε «κριτήριο χρέους» όσο και σε «κριτήριο ελλείμματος», βασίζονται στο Άρθρο 140 (πρώην άρθρο 121.1) της Συνθήκης για τη λειτουργία της Ευρωπαϊκής Ένωσης.

Πλήρες μέλη της Οικονομικής και Νομισματικής Ένωσης μπορούν να γίνουν μόνο τα μέλη της Ευρωπαϊκής Ένωσης. Ωστόσο, τα Ευρωπαϊκά κρατίδια Ανδόρρα, Μονακό, Άγιος Μαρίνος και Βατικανό, τα οποία δεν είναι μέλη της ΕΕ, έχουν υπογράψει νομισματική συμφωνία με την ΕΕ η οποία τους επιτρέπει την υιοθέτηση του ευρώ και να εκδίδουν δικές τους εκδόσεις κερμάτων ευρώ. Αυτά τα κρατίδια είχαν χρησιμοποιήσει προηγουμένως ένα από τα νομίσματα της ευρωζώνης που είχαν αντικατασταθεί από το ευρώ ή ένα νόμισμα συνδεδεμένο με ένα από αυτά. Αυτά τα κράτη δεν είναι μέλη της ευρωζώνης και δεν έχουν έδρα στην Ευρωπαϊκή Κεντρική Τράπεζα (ΕΚΤ) ή στην Ευρωομάδα.

Στο πλαίσιο της Συνθήκης της ΕΕ, όλα τα κράτη μέλη της ΕΕ είναι υποχρεωμένα να τηρούν το Σύμφωνο Σταθερότητας και Ανάπτυξης (ΣΣΑ), το οποίο χρησιμεύει ως πλαίσιο για τη διασφάλιση της σταθερότητας των τιμών και της  δημοσιονομικής ευθύνης, υιοθέτησε τα ίδια όρια για το έλλειμμα και το δημόσιο χρέος των κυβερνήσεων ως κριτήρια σύγκλισης. Λόγω του γεγονότος ότι αρκετές χώρες δεν άσκησαν επαρκές επίπεδο δημοσιονομικής ευθύνης κατά τα πρώτα δέκα χρόνια της ζωής του ευρώ, πρόσφατα εισήχθησαν δύο σημαντικές μεταρρυθμίσεις του ΣΣΑ.

Η πρώτη μεταρρύθμιση ήταν το Sixpack που τέθηκε σε ισχύ τον Δεκέμβριο του 2011 και ακολούθησε τον Ιανουάριο του 2013 το ακόμα πιο φιλόδοξο ευρωπαϊκό φορολογικό συμβόλαιο, που υπογράφηκε από 25 από τα τότε 27 κράτη μέλη της ΕΕ.

Οι χώρες αναμένεται να συμμετάσχουν στη δεύτερη έκδοση του Ευρωπαϊκού Μηχανισμού Συναλλαγματικών Ισοτιμιών (ERM-II) για δύο χρόνια πριν από την ένταξή τους στο ευρώ.

Δείτε ακόμη
-----------

* Συνθήκη του Μάαστριχτ
* Κριτήρια της Κοπεγχάγης

Παραπομπές
----------

Εξωτερικοί σύνδεσμοι
--------------------

* 
* (non-functional link)
Ενήλικος άνδρας με νανισμό
Ο **νανισμός** είναι γενετική διαταραχή που εμφανίζεται όταν ένας οργανισμός είναι εξαιρετικά μικρός ή κοντός.  Στους ανθρώπους, μερικές φορές ορίζεται ως ύψος μικρότερο από 1,47 μέτρα για ενηλίκους, ανεξαρτήτως φύλου. Το μέσο ύψος των ενηλίκων μεταξύ των ατόμων με νανισμό είναι 1,22 μέτρα, αν και ορισμένα άτομα με νανισμό είναι ελαφρώς ψηλότερα. Υπάρχουν περιπτώσεις νανισμού που τόσο τα άκρα όσο και ο κορμός είναι ασυνήθιστα μικρά. Η νοημοσύνη είναι συνήθως φυσιολογική και οι περισσότεροι έχουν σχεδόν φυσιολογικό προσδόκιμο ζωής.  Τα άτομα με νανισμό μπορούν συνήθως να γεννήσουν παιδιά, αν και υπάρχουν επιπλέον κίνδυνοι για τη μητέρα και το παιδί, ανάλογα με την υποκείμενη κατάσταση.

Όσοι έχουν γενετικές διαταραχές μπορούν μερικές φορές να αντιμετωπιστούν με χειρουργική επέμβαση ή φυσικοθεραπεία. Οι ορμονικές διαταραχές μπορούν επίσης να αντιμετωπιστούν με θεραπεία αυξητικής ορμόνης πριν από την τήξη των πλακών ανάπτυξης του παιδιού.

Δείτε επίσης
------------

* Αχονδροπλασία

Παραπομπές
----------

1. ↑  «Definition of DWARFISM». *Merriam-webster.com* (στα Αγγλικά). Ανακτήθηκε στις 4 Μαΐου 2017.
2. ↑  «MedlinePlus: Dwarfism». *MedlinePlus*. National Institute of Health. 4 Αυγούστου 2008. Ανακτήθηκε στις 3 Οκτωβρίου 2008.
3. ↑  «FAQ». *Lpaonline.org* (στα Αγγλικά). Ανακτήθηκε στις 4 Μαΐου 2017.
4. ↑  «Restricted growth (dwarfism) – NHS Choices». *Nhs.uk* (στα Αγγλικά). Ανακτήθηκε στις 4 Μαΐου 2017.
5. ↑  Pauli, RM; Adam, MP; Ardinger, HH; Pagon, RA; Wallace, SE; Bean, LJH; Mefford, HC; Stephens, K *και άλλοι*. (2012). «Achondroplasia». *GeneReviews*. PMID 20301331.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85040186
* GND: 4170007-7
* BNF: cb120390932 (data)
* NDL: 00575784

 |

 |
Η **νομοθετική πράξη για την** **τεχνητή νοημοσύνη (AI Act)** είναι ένας προτεινόμενος κανονισμός  από την Ευρωπαϊκή Επιτροπή, ο οποίος στοχεύει στην εισαγωγή ενός κοινού ρυθμιστικού και νομικού πλαισίου για την τεχνητή νοημοσύνη. Ισχύει για όλους τους τομείς (εκτός από τον στρατιωτικό) και για όλους τους τύπους τεχνητής νοημοσύνης.

Ο προτεινόμενος κανονισμός ταξινομεί τις εφαρμογές τεχνητής νοημοσύνης με βάση τον κίνδυνο και τις ρυθμίζει ανάλογα με τον κίνδυνο. Οι εφαρμογές χαμηλού κινδύνου δεν ρυθμίζονται καθόλου, ωστόσο, ενθαρρύνεται η αυτοαξιολόγηση από τον πάροχο της εφαρμογής. Τα συστήματα μεσαίου και υψηλού κινδύνου θα απαιτούν υποχρεωτική αυτοαξιολόγηση πριν διατεθούν στην αγορά, και ορισμένες ιδιαίτερα κρίσιμες εφαρμογές (για παράδειγμα στον ιατρικό τομέα) θα απαιτούν ανεξάρτητη αξιολόγηση από τρίτους.

Η πρόταση θα απαγορεύει επίσης ορισμένους τύπους εφαρμογών, δηλαδή τη βιομετρική μαζική επιτήρηση, τις εφαρμογές που χειραγωγούν υποσυνείδητα άτομα, τις εφαρμογές που εκμεταλλεύονται τις ευπάθειες ορισμένων ομάδων με επιβλαβή τρόπο και τη βαθμολογία κοινωνικής πίστης. Για τα τρία πρώτα, υπάρχουν ορισμένες περιορισμένες εξαιρέσεις στο πλαίσιο της επιβολής του νόμου, αλλά η κοινωνική βαθμολογία θα απαγορευτεί εντελώς. 

Η πράξη προτείνει επίσης τη θέσπιση ενός Ευρωπαϊκού Συμβουλίου Τεχνητής Νοημοσύνης που θα ενθαρρύνει την εθνική συνεργασία και θα διασφαλίζει την τήρηση του κανονισμού. 

Όπως ο Γενικός Κανονισμός για την Προστασία Δεδομένων (ΓΚΠΔ) της Ευρωπαϊκής Ένωσης, ο νόμος για την τεχνητή νοημοσύνη θα μπορούσε να γίνει παγκόσμιο πρότυπο.  Έχει ήδη αντίκτυπο πέρα από την Ευρώπη. Τον Σεπτέμβριο του 2021, το Κογκρέσο της Βραζιλίας ενέκρινε νομοσχέδιο που δημιουργεί ένα νομικό πλαίσιο για την τεχνητή νοημοσύνη.

Παραπομπές
----------

1. ↑  «EUR-Lex - 52021PC0206 - EN - EUR-Lex». *eur-lex.europa.eu*. Ανακτήθηκε στις 7 Σεπτεμβρίου 2021.
2. ↑  Mueller, Benjamin (4 Μαΐου 2021). «The Artificial Intelligence Act: A Quick Explainer». *Center for Data Innovation* (στα Αγγλικά). Ανακτήθηκε στις 14 Νοεμβρίου 2021.
3. ↑  Propp, Mark MacCarthy and Kenneth (4 Μαΐου 2021). «Machines learn that Brussels writes the rules: The EU's new AI regulation». *Brookings* (στα Αγγλικά). Ανακτήθηκε στις 7 Σεπτεμβρίου 2021.
4. ↑  «Home». *The Artificial Intelligence Act* (στα Αγγλικά). 7 Σεπτεμβρίου 2021. Ανακτήθηκε στις 17 Φεβρουαρίου 2022.
5. ↑  «Câmara aprova projeto que regulamenta uso da inteligência artificial - Notícias». *Portal da Câmara dos Deputados* (στα Πορτογαλικά). Ανακτήθηκε στις 17 Φεβρουαρίου 2022.

Εξωτερικοί σύνδεσμοι
--------------------

* Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση εναρμονισμένων κανόνων για την τεχνητή νοημοσύνη (νόμος περί τεχνητής νοημοσύνης) στο EUR-Lex
* Διαδικασία 2021/0106/COD σε EUR-Lex
* Διαδικασία 2021/0106(COD) στο ŒIL
* Artificialintelligenceact.eu | Ιστότοπος που καλύπτει νομοθετικές ενημερώσεις σχετικά με τον νόμο AI
Το **Μπασκόφ** είναι ελληνικό χωριό της περιοχής της Τσάλκας της Γεωργίας.

Ιδρύθηκε το 1830 από πρόσφυγες του ομώνυμου χωριού στη σημερινή Τουρκία, της περιοχής της Θεοδοσιούπολης (Ερζερούμ), το οποίο ονομαζόταν Μπασκόι (τουρκικά: *Başköy*). 

Οι κάτοικοι στην πλειοψηφία ήταν τουρκόφωνοι: μιλούσαν μια διάλεκτο διαφορετική της τούρκικης, την οποία αποκαλούσαν *μπιζίμ ντίλτζα* (δικιά μας γλώσσα). Αναγκάστηκαν να τουρκοφώνησουν για να τους επιτραπεί να κρατήσουν τη θρησκεία τους, διότι ήταν χριστιανοί ορθόδοξοι. Ακολουθούσαν το λεγόμενο παλαιό ημερολόγιο. 

Σήμερα το χωριό στη Γεωργία είναι γνωστό με την ονομασία **Μπαρέτι** και έχει ελάχιστους Έλληνες κατοίκους. Οι περισσότεροι έχουν μετακομίσει στην Ελλάδα, την Κύπρο και τη Ρωσία.

Πηγές
-----

* "Τσαλκαλήδες τα παιδιά της Γεωργίας", Βιβλίο αμετάφραστο γραμμένο στα Ρώσικα.
O **Κορράδος Α΄**, γερμ. Conrad I (απεβ. 1110) από τον Οίκο της Βυρτεμβέργης ήταν κόμης της Βυρτεμβέργης (πριν το 1081 - 1110). Έγινε ο πρώτος που εξουσίασε το κάστρο Βίρτεμμπερκ και θεωρείται ο γενάρχης του Οίκου.

Βιογραφία
---------

Ήταν γιος του ευγενούς φον Μπόιτελσμπαχ και πιθανώς απόγονος του Κορράδου Α΄ των Σαλίων δούκα της Καρινθίας. Ο αδελφός του Μπρούνο φον Μπόιτελσμπαχ (1105-1120) ήταν βοηθός ηγούμενος (prior) στο αββαείο του Χίρσαου.

Περί το 1083 έκτισε το κάστρο Βίρτεμμπερκ, πλησίον της Στουτγάρδης. Εγκαταστάθηκε εκεί και ονόμασε τον εαυτό του από το κάστρο. Το 1089-92 οι Κούνο και Λιούτολτ κόμητες φον Άχαμ υπέγραψαν Συμφωνία στο Μπέμπφλινγκερ με τον Βέρνερ κόμη φον Γκρύνινγκεν και ο Κορράδος Α΄ υπέγραψε ως μάρτυρας με τον νέο του όνομα. Το 1092 στο Ουλμ υπέγραψε ως μάρτυρας για τη μεταφορά ιδιοκτησίας στο αββαείο του Άλλερχαϊλινγκεν, κοντά στο Σάφχαουζεν. Αυτές είναι οι πρώτες φορές που αναφέρεται σε πλήρες έγγραφο. Και στις δύο περιπτώσεις εμφανίζεται στενά συνδεδεμένος με εχθρoύς του Ερρίκου Δ΄ της Γερμανίας.

Ζήτησε τον καθαγιασμό του παρεκκλησίου του κάστρου του από τον επίσκοπο της Βορμς, εχθρό του Ερρίκου Δ΄ και όχι από τον επίσκοπο της Κωνσταντίας, στην περιοχή του οποίου ήταν το κάστρο. Η ενίσχυση με δωρεές που έκανε το 1080-87 στο αββαείο του Χίρσαου, φαίνεται στη Βίβλο Δωρεών της μονής, όπου αναφέρεται ως "ισχυρός άνδρας μεταξύ των Σουαβών".

Τον διαδέχθηκε ο γιος της αδελφής του Λούιτγκαρτ, ο Κορράδος Β΄ των Βέρινγκεν. Αυτός νυμφεύτηκε τη Χάντελβιχ και είχε τέκνα τον Λουδοβίκο Α΄ κόμη της Βυρτεμβέργης και τον Έμιχο.

Οικογένεια
----------

Νυμφεύτηκε τη Βέρντρουτ.

Πηγές
-----

* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 1019470038. Ανακτήθηκε στις 14  Οκτωβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 232512375
* GND: 1019470038

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Conrad I, Count of Württemberg  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Νανά Σμιθ Ρότζερς** (*αγγλικά : Nana Smith Rogers*), Μιγιάγκι (Miyagi) το πατρικό της, γεννημένη στο Σαν Ντιέγκο των ΗΠΑ στις 10 Απριλίου 1971, είναι πρώην Αμερικανίδα πρωταθλήτρια της αντισφαίρισης που αγωνίστηκε με την εθνική ομάδα της Ιαπωνίας. Ήταν Νο 20 στον κόσμο στο διπλό γυναικών.

Οικογένεια
----------

Ο πατέρας της Μάρεϊ είναι αμερικανός στρατιωτικός στην αμερικανική βάση της Οκινάουα και η μητέρα της Μίκι Γιαπωνέζα, έχει ακόμα μία αδελφή.

Καριέρα στην αντισφαίριση
-------------------------

Η Σμιθ έπαιξε σε όλα τα μεγάλα τουρνοά γκραντ σλαμ σε μονό και διπλό - στο Αυστραλιανό όπεν στο Γαλλικό Όπεν, στο Γουίμπλεντον και στο Αμερικανικό όπεν. Η υψηλότερη κατάταξή της στο μονό ήταν το Νο 51 τον Φεβρουάριο του 1995. Κέρδισε τέσσερις τίτλους στην ITF. Στο μονό δεν κέρδισε ποτέ τίτλο στην κύρια περιοδεία της WTA αλλά έφτασε στον τελικό στη Surabaya το 1996, ενώ κέρδισε 10 τίτλους στο διπλό.

Έφτασε στους ημιτελικούς του διπλό του Αμερικανικού όπεν το 1993 με συμπαίκτρια την Yayuk Basuki και σημείωσε σημαντική νίκη επί της Σερένα και της Βένους Γουίλιαμς στο Αυστραλιανό όπεεν του 1998 με την Naoko Kijimuta.

Στους Ολυμπιακούς αγώνες του 2000 στην Σεούλ έπαιξε για την Ιαπωνία, όπου στο διπλό αποκλείστηκε στον δεύτερο γύρο με συμπαίκτρια την Ai Sugiyama. Στο Φεντ καπ έχει αγωνιστεί για την Ιαπωνία σε 7 διοργανώσεις από το 1998 έως το 2000 με ρεκόρ 10 νίκες και 6 ήττες.

Η Σμιθ στους Ασιατικούς αγώνες του 1990 στο Πεκίνο κέρδισε το χάλκινο στο διπλό με συμπαίκτρια την Akiko Kijimuta. στους Ασιατικούς Αγώνες του 1994 στην Χιροσίμα κέρδισε 2 μετάλλια , το αργυρό στο μεικτό με συμπαίκτη τον Ryuso Tsujino και το χάλκινο στο διπλό με συμπαίκτρια την Μάνα Έντο, στους Ασιατικούς του 1998 στην Μπανγκόκ κέρδισε 2 μετάλλια, το χρυσό στο μεικτό με τον Satoshi Iwabuchi και το χάλκινο στο διπλό γυναικών με την Ρίκα Χιράκι.

Παραπομπές
----------

1. 1 2  *WTA website*.
2. 1 2  Η Σμιθ στην WTA
3. ↑  «Η Σμιθ στους Ολυμπιακούς αγώνες». Αρχειοθετήθηκε από το πρωτότυπο στις 11 Νοεμβρίου 2012. Ανακτήθηκε στις 16 Νοεμβρίου 2017.
4. ↑  «Η Σμιθ στο Φεντ καπ». Αρχειοθετήθηκε από το πρωτότυπο στις 25 Σεπτεμβρίου 2016. Ανακτήθηκε στις 16 Νοεμβρίου 2017.
Συντεταγμένες: 38°18′27.7″N 33°47′31.2″E﻿ / ﻿38.307694°N 33.792000°E﻿ / 38.307694; 33.792000

**Κοροπασσός** (αρχαία ελληνικά: Κοροπασσός), γνωστή και ως **Κοροπισσός** όπως φαίνεται το όνομα στα νομίσματά της, ήταν πόλη της αρχαίας Λυκαονίας, κατοικημένη στους ρωμαϊκούς χρόνους. Ο Στράβων λέει ότι το όριο μεταξύ των Λυκαώνων και των Καππαδόκων είναι η διαδρομή μεταξύ του Κοροπασσού της Λυκαονίας και της Γαρεάθυρας, μιας μικρής πόλης των Καππαδόκων. Η απόσταση μεταξύ αυτών των δύο θέσεων ήταν περίπου 120 *στάδια*. Στο δεύτερο από αυτά τα δύο αποσπάσματα το όνομα της Καππαδοκικής πόλης γράφεται Garsaura, που είναι και το αληθινό όνομα.  Το μέρος είναι επομένως κοντά στα δυτικά σύνορα της Καππαδοκίας, νότια της αλυκής της Τάττα. Η **Αδοπισσός** στον Κλαύδιο Πτολεμαίο είναι μάλλον το ίδιο μέρος. 

Η πόλη έγινε επισκοπή στην μετέπειτα ρωμαϊκή επαρχία της Ισαυρίας. Δεν έχει πλέον ποίμνιο η επισκοπή. Με το όνομα *Coropissus*, παραμένει τιτουλάριος επισκοπική έδρα της Ρωμαιοκαθολικής Εκκλησίας. 

Η τοποθεσία της πόλης βρίσκεται κοντά στο Ακχάν της Ασιατικής Τουρκίας.

Παραπομπές
----------

1. ↑  Στράβων. «Γεωγραφικά». *Γεωγραφικά*. **p. 568, 663**.  Οι αριθμοί των σελίδων αναφέρονται σε εκείνους της έκδοσης του Ισαάκ Καζομπόν.
2. ↑  (Αρχαία Ελληνικά) Πτολεμαίος. «Γεωγραφική Υφήγησις». *Γεωγραφική Υφήγησις*. **5.6**.
3. ↑  Catholic Hierarchy
4. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 63, καθώς και συνοδευτικές σημειώσεις καταλόγου.
5. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |
*Tachybaptus ruficollis*
Το **νανοβουτηχτάρι** ή *νανοβουτηχτάρα* (***Tachybaptus ruficollis - Ταχύβαπτος ο πυροτράχηλος***) είναι είδος πτηνών της οικογένειας των Πυγοποδιδών. Αυτό το πτηνό είναι μικρότερο των μελών της οικογένειας των βουτηχτάρων, και η μόνη βουτηχτάρα της Ευρώπης που ωοτοκεί τακτικά δύο φορές ετησίως.

Στην Ελλάδα φωλιάζει σε υγρότοπους, ταμιευτήρες, λίμνες σε πάρκα κλπ. όπου αναπαράγονται αρκετές δεκάδες ζευγάρια.

Μορφολογία
----------

Το νανοβουτηχτάρι είναι ένα μικρού μεγέθους βουτηχτάρι, έχοντας μήκος 23-29 εκ. Έχει φτέρωμα γκρίζο με καστανοκόκκινο λαιμό και "μάγουλα", τα οποία είναι πιο μελαμψά κατά την αναπαραγωγική περίοδο. Το υπόλοιπο κεφάλι και τι ράμφος είναι μαύρο. Το στόμα του έχει χρώμα ανοιχτοκίτρινο. 

Το νεαρό έχει καφέ μπεζ φτέρωμα στο σώμα, το λαιμό και το πηγούνι, λευκό ουροπήγιο, μαύρη ράχη, σβέρκο και κορυφή κεφαλιού. Το ράμφος του είναι κιτρινωπό.

Οικολογία
---------

Το νανοβουτηχτάρι αναπαράγεται σε παρόχθια βλάστηση, συχνά σε μικρές λίμνες, ακόμα και σε αρδευτικά κανάλια. Τρέφεται με έντομα, νύμφες εντόμων, μικρά ψάρια, βατράχια και γυρίνους. Γεννάει συνήθως δύο φορές τον χρόνο από 4-6 αυγά.

Παραπομπές
----------

1. ↑  Stastny 1989
2. ↑  Lars, Svensson (2015). *Τα Πουλιά της Ελλάδας της Κύπρου και της Ευρώπης*. Ελλάδα: Bonnier Fakta. σελ. σ. 64. ISBN 978-960-6861-33-8.
3. ↑  «Νανοβουτηχτάρι | Κατάκαλη». Αρχειοθετήθηκε από το πρωτότυπο στις 3 Μαρτίου 2013.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85077688
* NDL: 01160549

 |

 |

|  |  |
| --- | --- |
| 

|  |
| --- |
| * Πύλη:Ζωολογία
* Πύλη:Ορνιθολογία
 |

 |
Συντεταγμένες: 52°15′13″N 19°10′12″E﻿ / ﻿52.25361°N 19.17000°E﻿ / 52.25361; 19.17000

Το **Κροσνιεβίτσε** (πολωνικά: *Krośniewice*) είναι πόλη στο Πόβιατ Κούτνο του Βοεβοδάτου Λοτζ στην Πολωνία. Ο πληθυσμός της πόλης είναι 4.458 κάτοικοι (2016).

Οι Ευρωπαϊκές Οδοί E30 και E75 διασταυρώνονταν στην πόλη έως ότου χτίστηκε μια παράκαμψη γύρω από την πόλη το 2010. Ο κύριος σιδηρόδρομος μεταξύ Βαρσοβίας και Πόζναν περνάει από την πόλη. Χρησιμεύει επίσης ως σημαντικό αμαξοστάσιο μιας στενής γραμμής σιδηροδρόμων που λειτουργεί στην περιοχή.

Υπάρχει επίσης ένα μουσείο στο κέντρο του Κροσνιεβίτσε, που ονομάζεται Μουσείο Γέζι Ντούνιν-Μπορκόφσκι, το οποίο πήρε το όνομά του από τον «Χετμάνο των Πολωνών Συλλεκτών», Γέζι Ντούνιν-Μπορκόφσκι. Αυτό το μουσείο περιέχει διάφορα σημαντικά ιστορικά αντικείμενα που συνδέονται με ιστορικά πρόσωπα όπως ο Ναπολέων Α΄ και ο Ιγκνάτσι Γιαν Παντερέφσκι.

Ιστορία
-------

Το Κροσνιεβίτσε αναφέρθηκε για πρώτη φορά στα ιστορικά έγγραφα του 1387 ή του 1388, και προφανώς ανήκε σε έναν συγκεκριμένο ιππότη εκείνη την εποχή, από την οικογένεια Αφντάνιετς (ή Άμπντανκ). Το οικόσημο της πόλης προέρχεται από την εραλδική της συγκεκριμένης φατριάς.

Η πόλη είχε 3500 κατοίκους το 1926. Κατά τη διάρκεια του Β΄ Παγκοσμίου Πολέμου, το Κροσνιεβίτσε καταλήφθηκε από τον Γερμανικό Στρατό στις 16 Σεπτεμβρίου 1939. Όπως πολλές πόλεις και κωμοπόλεις στην Πολωνία, ήταν το μέρος ενός υπό γερμανική διαχείριση γκέτο, όπου ο εβραϊκός πληθυσμός της πόλης είχε περιοριστεί πριν σταλθεί στα στρατόπεδα εξόντωσης.

Παραπομπές
----------

1. ↑  bdl.stat.gov.pl/api/v1/data/localities/by-unit/051011902044-0969095?var-id=1639616&format=jsonapi. Ανακτήθηκε στις 4  Οκτωβρίου 2022.
2. ↑  *Population. Size and Structure and Vital Statistics in Poland by Territorial Division in 2016, as of December 31* (PDF). Βαρσοβία: Κεντρική Στατιστική Υπηρεσία. 2017. σελ. 114.
3. ↑  Krosniewice
4. 1 2 3  «Archived copy». Αρχειοθετήθηκε από το πρωτότυπο στις 17 Δεκεμβρίου 2005. Ανακτήθηκε στις 5 Φεβρουαρίου 2006.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κροσνιεβίτσε** |

* Επίσημος ιστότοπος της πόλης

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243256422

 |

 |
Το **Κομμουνιστικό Κόμμα της Χιλής** (Ισπανικά *Partido Comunista de Chile* ή *PCCh*) είναι πολιτικό κόμμα στη Χιλή, εμπνευσμένο από τους Λουίς Εμίλιο Ρεκαβάρεν, Καρλ Μαρξ και Λένιν. Πρόεδρος του κόμματος είναι Γκιγιέρμο Τεϊγιέρ.

Ιδρύθηκε στις 4 Ιουνίου, 1912 ως το Σοσιαλιστικό Εργατικό Κόμμα και στο τρίτο συνέδριό του αποφασίστηκε η ένταξη του στην Κομμουνιστική Διεθνής, υιοθετώντας το όνομα του Κομμουνιστικό Κόμμα της Χιλής. 

Ανάμεσα στα πιο εξέχοντα μέλη του κόμματος περιλαμβάνονται:  Λουίς Εμίλιο Ρεκαβάρεν, Πάμπλο Νερούδα, Βίκτορ Χαρα, Γκλάδις Μαρίν, Λουίς Κορβαλάν και Καμίλα Βαγιέχο. Η οργάνωση νεολαίας του κόμματος είναι η κομμουνιστικής νεολαίας Χιλής (JJCC). 

Στις τελευταίες βουλευτικές εκλογές στη Χιλή στις 17 του Νοέμβρη 2013, το κόμμα κέρδισε 6 από τις 120 έδρες στη Βουλή των Αντιπροσώπων. Επί του παρόντος, αυτό είναι μέρος της "Nueva Mayoría" (Νέα Πλειοψηφία) η κεντροαριστερού συνασπισμού με επικεφαλής τη Μιτσέλ Μπατσελέτ.

Εκλογικά αποτελέσματα
---------------------

|  | Έδρες |
| --- | --- |
| Γερουσία | 2 / 50 |
| Βουλή των Αντιπροσώπων | 12 / 120 |
| Περιφερειακή Σύμβουλοι | 15 / 276 |
| Δήμαρχος | 6 / 345 |
| Κοινόχρηστοι συμβούλους | 105 / 2.224 |

Εξωτερικοί σύνδεσμοι
--------------------

* Πολυμέσα σχετικά με το θέμα  Partido Comunista de Chile στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140260800
* LCCN: n50072099
* ISNI: 0000 0001 0742 6723
* SUDOC: 029457912

 |

 |
Ο **Ναβού σουμά ουκίν ΙΙ** υπήρξε βασιλιάς της Βαβυλώνας (732 π.χ.) σφετεριστής αξιωματούχος που ανέτρεψε και δολοφόνησε τον νόμιμο βασιλιά της Βαβυλώνας Ναβού ναδίρ ζερί αλλά κατάφερε να διατηρήσει τον θρόνο μόνο έναν μήνα και δύο μέρες, θα ανατραπεί στην συνέχεια από έναν Χαλδαίο φύλαρχο τον Ναβού μουκίν ζερί τον τελευταίο Ασσύριο βασιλιά πριν την πτώση της πόλης στους Ασσυρίους.

Πηγές
-----

J. A. Brinkman (1968). A political history of post-Kassite Babylonia, 1158-722 B.C. Analecta Orientalia. pp. 235–236.

J. A. Brinkman (1984). Prelude to Empire: Babylonian Society and Politics, 747-626 B.C. 7. Philadelphia: Occasional Publications of the Babylonian Fund. p. 23.


|  |  |  |
| --- | --- | --- |
| Προκάτοχος:**Ναβού ναδίρ ζερί** | **Βασιλιάς της Βαβυλώνας732** | Διάδοχος:**Ναβού μουκίν ζερί** |
Ο **Κορράδος Α΄**, πολων. Konrad I z Oleśnicy (π. 1294 - 22 Δεκεμβρίου 1366) από τον Οίκο των Πιαστ-Σιλεσίας-Ολεσνίτσα ήταν δούκας του Ζάγκαν, Στσινάβα (1309-12, με τους αδελφούς του), της Ολεσνίτσα, Ναμύσλουφ, Γκνιέζνο, Κάλις (1312-13, με τον αδελφό του), του Κάλις (1313-14, μόνος του), του Ναμύσλουφ (από το 1313, μόνος του) και της Ολεσνίτσα (από το 1321, μόνος του). Έγινε ο ιδρυτής του κλάδου των Πιαστ-Σιλεσίας-Ολεσνίτσα.

Βιογραφία
---------

Ήταν ο δευτερότοκος γιος του Ερρίκου Γ΄ δούκα του Γκλόγκουφ και της Ματθίλδης των Γουέλφων, κόρης του Αλβέρτου Α΄ δούκα του Μπράουνσβαϊγκ-Λύνεμπουργκ.

Οικογένεια
----------

Νυμφεύτηκε το 1322 την Ελισάβετ των Πιαστ-Σιλεσίας (π.1311-1328), κόρη του Ερρίκου ΣΤ΄ του *Καλού*, δούκα του Βρότσλαφ. Δεν απέκτησαν απογόνους.

Το 1333 ο Κορράδος Α΄ έκανε δεύτερο γάμο, με την Ευφημία των Πιαστ-Σιλεσίας-Οπόλε (1313;-1378), κόρη του Βλάντισλαφ δούκα του Μπύτομ, Κόζλε, Τόσεκ, Σέβιες και είχε τέκνα:

* Χέντβιχ π.1338-π.1351, παντρεύτηκε τον Νικόλαο Β΄ των Πρεμυσλιδών δούκα της Οπάβα.
* Κορράδος Β΄ π.1340-1403, δούκας της Ολεσνίτσα, Κόζλε.

Παραπομπές
----------

1. ↑  (Πολωνικά) *Internetowy Polski Słownik Biograficzny*. konrad-i-ur-po-1292-zm-1366-ksiaze-olesnicki.
2. 1 2  Leo van de Pas: (Αγγλικά) *Genealogics*. 2003.

Πηγές
-----

* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80765906
* GND: 136419224

 |

 |
Ο **Κούρτ φον Βέσελι** (*λατινικό αλφάβητο : Kurt von Wessely*) (Βιέννη, Αυστροουγγαρία, 25 Οκτωβρίου 1917 - ? ), ήταν αυστριακός πρωταθλητής της αντισφαίρισης.

Τον Ιούλιο του 1905 έπαιξε για την Αυστριακή ομάδα στοκύπελλο Ντέιβις στον ημιτελικό αγώνα ενάντια στην Αυστραλασία. Ο αγώνας διεξήχθη στα γήπεδα του χόρτου στο Κουίνς κλαμπ του Λονδίνου και έχασε με 5-0 από την Αυστραλασία, ο Βέσελι έχασε και τα δύο παιχνίδια που έδωσε.

Συμμετείχε στο πρωτάθλημα του Γουίμπλεντον το 1903 και το 1907 και στις δύο περιπτώσεις έχασε τον αγώνα του πρώτου γύρου. Την εποχή εκείνη οι παίκτες που είχαν νικηθεί στον πρώτο ή στον δεύτερο γύρο του απλού είχαν το δικαίωμα να αγωνιστούν για το All England Plate. Το 1907 έφτασε στον τελικό του εν λόγω τουρνουά στον οποίο έχασε από τον Άντονι Γουάιλντινγκ.

Το 1901 και το 1903 ο φον Βέσελι έφτασε στον τελικό στο αυστριακό πρωτάθλημα στην Πράγα όπου έχασε. Το 1909 έφθασε και πάλι στον τελικό του απλού αλλά αυτή τη φορά κέρδισε τον τίτλο, νικώντας τον συμπατριώτη του Φέλιξ Πέιπες.

Τον Αύγουστο του 1904 έφτασε στο γύρο πρόκλησης του Γερμανικού διεθνούς πρωταθλήματος στο Αμβούργο. Τον Ιούλιο του 1905 κέρδισε το τουρνουά Franzensbad νικώντας στον τελικό τον Ρολφ Κιντσλ όπως και στο επόμενο τουρνουά στο Μαριεμπαντ. Τον Σεπτέμβριο του 1908 κέρδισε τον τίτλο στο του πρωταθλήματος της Suisse Romande στο Territet. 

Κατά τη διάρκεια του Α' Παγκοσμίου πολέμου έγινε υπολοχαγός στο ιππικό έως ότου τραυματίστηκε στον βραχίονα, πέθανε στις 25 Οκτωβρίου 1917 στη Βιέννη ως αποτέλεσμα των επιπλοκών αυτού του τραυματισμού.

Παραπομπές
----------

1. ↑  «Davis Cup – Player Profile». ITF.
2. ↑  «Lawn Tennis – International Contest». *Evening Post, Volume LXX, Issue 58,*: σελ. 3. 6 September 1905. .
3. ↑  Huka (31 August 1907). «Lawn Tennis». *Evening Post, Volume LXXIV, Issue 54*: σελ. 14. .
4. ↑  Gillmeister, Heiner (1998). *Tennis : A Cultural History* (Repr. έκδοση). London: Leicester University Press. σελ. 300. ISBN 978-0718501952.
5. ↑  Huka (22 October 1904). «Lawn Tennis». *Evening Post, Volume LXVIII, Issue 98*: σελ. 14. .
6. ↑  «Lawn Tennis». *Allgemeine Sport-Zeitung*: σελ. 1005. 5 Aug 1905. .
7. ↑  «Sport – Kurt v. Wessely» (PDF). *Bohemia, Issue 294*: σελ. 6. 26 Oct 1917. .
To **Νάσιοναλ Πρέμιερ Λιγκς ΝΣΓ** (αγγλικά: *National Premier Leagues NSW*) είναι πρωτάθλημα ποδοσφαίρου επαγγελματικών συλλόγων της Αυστραλίας που περιλαμβάνει ομάδες από την πολιτεία Νέα Νότια Ουαλία της Αυστραλίας. Ως υποδιαίρεση της Νάσιοναλ Πρέμιερ Λιγκς, το πρωτάθλημα βρίσκεται στο επίπεδο 1 στο σύστημα ποδοσφαιρικών πρωταθλημάτων Βικτώριας (επίπεδο 2 του συνολικού συστήματος ποδοσφαιρικών πρωταθλημάτων αυστραλίας). Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Νέας Νότιας Ουαλίας, το διοικητικό όργανο του αθλήματος στην πολιτεία.

Ιστορία
-------

Το 2013 το πρωτάθλημα μετονομάστηκε από *ΝΣΓ Πρέμιερ Λιγκ* (NSW Premier League) σε *Νάσιοναλ Πρέμιερ Λιγκς ΝΣΓ* (National Premier Leagues NSW) για να αντικατοπτρίζει την προσχώρησή του στη διοργάνωση Νάσιοναλ Πρέμιερ Λιγκς.

Παραπομπές
----------

1. ↑  «Gallop aims for Aussie FA Cup». *The Australian*. Australian Associated Press. 14 February 2013.. Ανακτήθηκε στις 23 December 2013.

Εξωτερικοί σύνδεσμοι
--------------------

* Επίσημος ιστότοπος